ΕΝΟΤΗΤΑ 5η

ΘΕΩΡΙΑ ΚΑΙ ΑΣΚΗΣΕΙΣ

**ΟΜΟΗΧΕΣ-ΠΑΡΩΝΥΜΕΣ ΛΕΞΕΙΣ(σχολ. βιβλ. σελ100)**

**Ομώνυμα ή ομόηχες** ονομάζονται δύο λέξεις που προφέρονται με τον ίδιο τρόπο αλλά έχουν διαφορετική σημασία και συχνά και διαφορετική ορθογραφία.  
  
**Παραδείγματα**  
ταινία (κινηματογραφικό έργο) – ταινία (παράσιτο που ζει στα έντερα των θηλαστικών) – ταινία (μακρόστενη λωρίδα από χαρτί, πλαστικό ή άλλο υλικό/κορδέλα)  
ψηλός (ύψος) – ψιλός (λεπτός)  
κλείνω (την πόρτα) – κλίνω (το ρήμα)  
πήρα (παίρνω) – πείρα (γνώσεις που έχει αποκτήσει κάποιος από μια δραστηριότητα που ασκεί)  
(ο) τοίχος (του σπιτιού) – (το) τείχος (του κάστρου)  
όμως (σύνδεσμος) – (ο) ώμος (σώμα)  
(το) κερί – (οι) καιροί   
πάλι (επίρρημα) – (η) πάλη (άθλημα)  
(το) κλήμα (αμπέλι) – (το) κλίμα (καιρός)  
(η) νίκη (επιτυχία) – (το) νοίκι (ενοίκιο)  
(η) λίρα (νόμισμα) – (η) λύρα (μουσικό όργανο)  
(η) στήλη (μνημείο) – (οι) στύλοι (στηρίγματα)  
  
**Ομώνυμα με κύρια ονόματα:**  
(ο) βόλος (μπίλια) – Βόλος (η πόλη)  
(τα) μέρη (τοποθεσίες) – Μαίρη (όνομα)  
(ο) πόρος (του δέρματος) –  Πόρος (νησί)  
(το) δράμα (θεατρικό έργο) – Δράμα (πόλη)  
(ο) πύργος (κτίριο) – Πύργος (πόλη)

**Παρώνυμα**ονομάζονται δύο λέξεις που μοιάζουν στην προφορά τους (δεν είναι ακριβώς η ίδια όπως στα ομώνυμα, εδώ έχουν παρόμοια προφορά), έχουν όμως διαφορετική σημασία.  
  
**Παραδείγματα**  
αμυγδαλές - αμυγδαλιές  
αμαρτωλός - αρματολός  
σφήκα (έντομο)  -  σφίγγα (τέρας της ελληνικής μυθολογίας)

ωφέλεια - αφέλεια

κύρος - κύριος

**Τονικά παρώνυμα**είναι οι λέξεις που έχουν την ίδια προφορά αλλά διαφέρουν στον τονισμό. Έχουν επίσης διαφορετική σημασία και τις περισσότερες φορές διαφορετική ορθογραφία

**Παραδείγματα**

παίρνω  –  περνώ  
κάνεις – κανείς  
νόμος  –  νομός  
γέρος  - γερός  
φόρα – φορά  
διάφορα – διαφορά   
χώρος  - χορός  
ράφι – ραφή

**Ασκήσεις**  
 **1) Ποια από τα παρακάτω ζεύγη λέξεων είναι ομώνυμα και ποια παρώνυμα;**  
  
πάλη - πάλι ................  
νοίκι - νίκη ................  
ωφέλεια - αφέλεια .................  
χείλια - χίλια ...................  
κύρος - κύριος .................  
πιάνω - πιάνο .................  
λύπη - λείπει .................  
πείρα - πήρα .................  
πολιτικός - πολίτικος ...............  
χορός - χώρος ...................  
  
**2)  Να σχηματίσετε προτάσεις με τα παρακάτω ζεύγη ομοήχων.**  
λυτός - λιτός  
ποιο - πιο   
λύρα - λίρα  
πού - που  
λιμός - λοιμός  
κλίνω - κλείνω  
κλίμα - κλήμα  
εφορία - ευφορία  
φύλο - φύλλο  
ρήμα - ρίμα  
θύρα - θήρα    
πώς - πως  
  
**3) Να συμπληρώσετε τη σωστή λέξη στις παρακάτω προτάσεις από τα τονικά παρώνυμα που δίνονται στην παρένθεση.**  
Έπρεπε να κάνει εγχείρηση στις ---------- (αμυγδαλιές, αμυγδαλές) του.  
Η ----------- των λέξεων είναι πολύ ενδιαφέρουσα (ετοιμολογία, ετυμολογία).  
Δεν είχε επαγγελματική ------------ και δεν τον προσέλαβαν (πείρα, πυρά).  
Η --------- της φωνής του ήταν περίεργη (χρεία, χροιά).  
Μου αρέσουν οι εκδρομές στην ---------- (έξοχη, εξοχή).  
Ήρθε --------- στον αγώνα δρόμου (έκτος, εκτός).  
Ήταν τόσο ----------- που δεν μπορούσες να καταλάβεις τι ήθελε (ύστατη, άστατη).